FI Euroopan unionin virallinen lehti C 104/14

Ennakkoratkaisupyyntö, jonka Bundesgerichtshof (Saksa) on esittänyt 7.12.2017 – Zentrale zur Bekämpfung unlauteren Wettbewerbs Frankfurt am Main e.V. v. Prime Champ Deutschland Pilzkulturen GmbH

(Asia C-686/17)

(2018/C 104/17)

Oikeudenkäyntikieli: saksa

Ennakkoratkaisua pyytänyt tuomioistuin

Bundesgerichtshof

Pääasian asianosaiset

Valittaja: Zentrale zur Bekämpfung unlauteren Wettbewerbs Frankfurt am Main e.V.

Vastapuoli: Prime Champ Deutschland Pilzkulturen GmbH

Ennakkoratkaisukysymykset

1) Onko määritettäessä asetuksen (EY) N:o 1234/2007 (1) 113 a artiklan 1 kohdassa ja asetuksen (EU) N:o 1308/2013 (2) 76 artiklan 1 kohdassa tarkoitettua alkuperämaan käsitettä otettava huomioon käsitteiden määritelmät, jotka sisältyvät tullikoodeksin (3) 23 artiklaan ja sitä seuraaviin artikloihin ja unionin tullikoodeksin (4) 60 artiklaan?

2) Onko viljellyillä herkkusienillä, joiden sato korjataan kotimaassa, asetuksen (ETY) N:o 2913/92 23 artiklassa ja asetuksen (EU) N:o 952/2013 60 artiklan 1 kohdassa tarkoitettu kotimainen alkuperä, jos merkittäviä tuotantovaiheita suoritetaan Euroopan unionin muissa jäsenvaltioissa ja viljellyt herkkusienet tuodaan vasta aikaisintaan kolme päivää ennen ensimmäistä sadonkorjuuta kotimaahan?

3) Onko direktiivin 2000/13/EY (5) 2 artiklan 1 kohdan a alakohdan i alakohdan ja asetuksen (EU) N:o 1169/2011 (6) 7 artiklan 1 kohdan a alakohdan harhaanjohtamiskieltoa sovellettava asetuksen (EY) N:o 1234/2007 113 a artiklan 1 kohdassa ja asetuksen (EU) N:o 1308/2013 76 artiklan 1 kohdassa säädettyyn alkuperän ilmoittamiseen?

4) Onko sallittua lisätä asetuksen (EY) N:o 1234/2007 113 a artiklan 1 kohdassa ja asetuksen (EU) N:o 1308/2013 76 artiklan 1 kohdassa säädettyyn alkuperän ilmoittamiseen selvennyksiä, jotta direktiivin 2000/13/EY 2 artiklan 1 kohdan a alakohdan i alakohdassa sekä asetuksen N:o 1169/2011 7 artiklan 1 kohdan a alakohdassa kielletty harhaanjohtaminen estettäisiin?

(1) Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22.10.2007 annettu neuvoston asetus (EY) N:o 1234/2007 (yhteistä markkinajärjestelyä koskeva asetus) (EUVL L 299, 16.11.2007, s. 1).

(2) Maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17.12.2013 annettu Euroopan parlamentin ja neuvoston asetus (EU) N:o 1308/2013 (EUVL 2013, L 347, s. 671).

(3) Yhteisön tullikoodeksista 12.10.1992 annettu neuvoston asetus (ETY) N:o 2913/92 (EYVL 1992, L 302, s. 1).

(4) Unionin tullikoodeksista 9.10.2013 annettu Euroopan parlamentin ja neuvoston asetus (EU) N:o 952/2013 (EUVL 2013, L 269, s. 1).

(5) Myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20.3.2000 annettu Euroopan parlamentin ja neuvoston direktiivi 2000/13/EY (EYVL 2000, L 109, s. 29).

(6) Elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta 25.10.2011 annettu Euroopan parlamentin ja neuvoston asetus (EU) N:o 1169/2011 (EUVL 2011, L 304, s. 18).